|  |  |
| --- | --- |
| *Kódszáma* | **GINOP A.1.2** |
| *Címe* | Modern üzleti infrastruktúra megteremtése – Ipari parkok fejlesztése, illetve barnamezős iparterületek megújítása |
| *Keretösszeg* | 11,9 milliárd Ft (2015-2020) Kétéves időtartamokra megnyíló pályázatok keretében 6 milliárd, 4 milliárd, 1,9 milliárd forint. |
| *Támogatottak várható száma* | 75 db |
| *Pályázók köre* | Ipari park fejlesztésére irányuló pályázatot csak az „Ipari Park” cím birtokosa, ipari terület fejlesztésére irányuló pályázatot csak a terület tulajdonosa nyújthatja be. |
| Gazdasági társaságok, Ipari park címmel rendelkező, többségében magántulajdonban lévő vállalkozások, iparterületek tulajdonosait képező vállalkozások |
| Csak a meglévő ipari parkok és iparterületek támogathatók, új ipari parkok létrehozása nem támogatható.  Csak többségében magánkézben lévő szervezetek jogosultak támogatásra, többségi önkormányzati tulajdonban lévő ipari parkok a TOP-ból kerülnek támogatásra.  A projekt eredményeként jobb minőségben, vagy szélesebb körben lesznek elérhetők a nyújtott üzleti szolgáltatások, mint a projekt előtt.  A benyújtott projektterv alátámasztja a tervezett infrastrukturális fejlesztés(ek) iránti piaci kereslet.  Az infrastruktúra-fejlesztés környezetbarát és energiatakarékos.  A projekt eredményeként a kkv-k képesek lesznek növekedni a meglévő és az új piacaikon.  A pályázat benyújtásakor építési engedélyekkel a pályázónak rendelkeznie kell.  A fejlesztést 1 éven belül meg kell valósítani.  Amennyiben a kedvezményezett nagyvállalat, úgy a szolgáltatások, ingatlanbérlet díját a kkv-k számára kedvezményesen kell meghatározni. |
| Nem nyújtható a támogatás azon pályázó részére, amely nem felel meg a GINOP Részletes Pályázati Útmutató B.3.1. „Adminisztratív korlátozások” és B.3.3. „Kockázati szempontok” fejezeteiben foglaltaknak.  Nem nyújtható a támogatás azon pályázó részére, amely nem felel meg a GINOP Részletes Pályázati Útmutató B.3.2. „Pályázó gazdálkodására vonatkozó feltételek” fejezetében foglaltaknak. |
| Olyan ipari parkok címbirtokosai pályázhatnak, amelyek maradéktalanul eleget tettek a 297/2011. Kormányrendeletben illetve az „Ipari Park” cím használati jogosultságának feltételeiről szóló megállapodásban előírt kötelezettségeknek. |
| *Projekt megvalósításának helyszíne* | Ipari park vagy barnamezős iparterület területén megvalósuló projektek. |
| *Projekt megvalósításának időtartama* | A projekt fizikai befejezésének meg kell történnie a projekt megkezdését (vagy a Támogatói Okirat hatályba lépését) követő 12 hónapon belül. |
| *Kötelező vállalások* | A fenntartási időszak végére a fejlesztési terület teljesen beépítésre kerül. |
| 3 éven belül 50%-os, 5 éven belül 90%-os kihasználtsági szint elérése a támogatásból fejlesztett, hasznosítható területen |
| *Támogatás formája* | Vissza nem térítendő támogatás |
| *Támogatás jogcíme* | Regionális beruházási támogatás/csekély összegű támogatás |
| *Támogatás mértéke* | Az igényelhető vissza nem térítendő támogatás összege: minimum 10.000.000 Ft, maximum 1.000.000.000 Ft. |
| *Támogatás mértéke* | Támogatás maximális mértéke 50% |
| *Saját forrás* | A támogatást igénylőnek legalább a projekt elszámolható összköltségének 25%-át vagy az önrész felét kitevő igazolt saját forrással kell rendelkeznie. |
| *Biztosíték* | Amennyiben az elnyert támogatás összege meghaladja a 20 millió Ft-ot, a Kedvezményezett biztosíték nyújtására kötelezett. |
| *Támogatható tevékenységek, elszámolható költségek* | Ipari parkok fejlesztése (kizárólag Ipari park címmel rendelkező iparterületek)  A termelő, feldolgozóipari és ehhez tartozó szolgáltatási tevékenységekhez kapcsolódó meglévő ipari parkok és ipari területek alapinfrastruktúrájának kiépítése, átalakítása, felújítása, bővítése a szükséges épületgépészeti beruházások végrehajtása. A projekt az ipari park területén közös használatban lévő és az ipari park által nyújtott szolgáltatások bővítését, minőségének javulását szolgáló felépítményekre vonatkozik.  Ipari parkok elérhetőségét megteremtő utak vagy csomópontok felújítása, megerősítése, fejlesztése vagy átépítése. 300 méternél hosszabb útszakasz megépítése akkor támogatható, ha az erre fordítható forrás maximálásra kerül.  Belső iparvágány fejlesztése csak abban az esetben támogatható, ha az ipari park rendelkezik vagy a fejlesztés eredményeként rendelkezni fog vasúti csatlakozással.  Barnamezős iparterületek megújítása  A termelő, feldolgozóipari és ehhez tartozó szolgáltatási tevékenységekhez kapcsolódó iparterületek alapinfrastruktúrájának kiépítése, átalakítása, helyreállítása, felújítása, korszerűsítése, a szükséges épületgépészeti beruházások végrehajtása.  A termelő, feldolgozóipari és ehhez tartozó szolgáltatási tevékenységekhez kapcsolódó új épület építése, létesítése, a szükséges épületgépészeti beruházások végrehajtása. |